Keflvíkingar eru Íslandsmeistarar í körfuknattleik en þeir báru rétt í þessu sigurorð af Snæfellingum , 98 - 74 , í þriðja leik liðanna í úrslitum Iceland Express deildarinnar . Snæfellingar virtust aldrei eiga séns gegn firnasterkum Keflvíkingum sem voru greinilega komnir til þess að sjá og sigra . Tommy Johnson var stigahæstur Keflvíkinga með 24 stig en þeir Magni Hafsteinsson , Sigurður Þorvaldsson og Anders Katholm skoruðu allir 16 stig hver .